बुराइयों से बचने के लिए योग को कवच बनाएं
ऐसा कहा गया है कि जब जवानी दामन छुड़ाने लगती है, तो दर्पण भी डराने लगते हैं। पार्वती जी ने शिव जी से पूछा कि काल पर कोई विजय नहीं पा सकता? तब शिवजी ने कहा था कि मेरे अलावा काल पर कोई विजय नहींPt. Vijayshankar Mehta's column - Make Yoga a shield to avoid evils
ऐसा कहा गया है कि जब जवानी दामन छुड़ाने लगती है, तो दर्पण भी डराने लगते हैं। पार्वती जी ने शिव जी से पूछा कि काल पर कोई विजय नहीं पा सकता? तब शिवजी ने कहा था कि मेरे अलावा काल पर कोई विजय नहीं पा सकता। लेकिन एक है, जो काल को जीत सकता है, वो है योगी। शिव-पार्वती संवाद ही योग का स्रोत है, फिर उसे पतंजलि ने अष्टांग योग बनाकर पेश किया।
आज के समय में अधिकांश लोगों ने योग को देह के स्वास्थ्य से जोड़ लिया। यह सही भी है। लेकिन इससे बड़ा सच ये भी है कि योग को मेंटल हेल्थ से जोड़ा जाए। इतिहास में पिछले 500 वर्षों में दुनिया इतनी तेजी से कभी नहीं बदली, जितनी पिछले 50 वर्षों में बदली है। मोबाइल जब आया तब हमने सोचा भी नहीं था कि इसकी बुराई ऐसे पसर जाएगी। लेकिन पिछले 30 वर्षों में हम मोबाइल के मामले में चूक गए और उसके नुकसान दिख रहे हैं।
आने वाले 20 वर्षों में हमारा मुकाबला एआई से होगा, तो हम उसका स्वागत करें क्योंकि विज्ञान का सदैव स्वागत होना चाहिए। लेकिन सावधान हो जाएं कि इसकी बुराइयां न उतर आएं। और इसकी बुराइयों से बचने के लिए एक ही कवच है योग। इस योग दिवस पर संकल्प लें कि ये कवच हम सदैव बनाए रखेंगे।